18 Oti oya e qai rairai vua o Jiova+ ena veivunikau lelevu e Mamire,+ ni dabe toka ena icurucuru ni valelaca donuya na gauna e warumisa tu kina na katakata ni siga.2 Ni rai cake, e raica sara e tolu na turaga eratou duri yawa tu mai.+ Ni raici ratou ga e cici mai na icurucuru ni valelaca me lai tavaki ratou, oti e qai cuva ina qele.3 E kaya sara: “I Jiova, keu bau nanumi e matamuni, yalovinaka sara moni kua ni tavali e matana na nomuni tamata.4 Yalovinaka, me kau mai vakalailai na wai me vui kina na yavamudou,+ mo dou qai vakacegu toka ena ruku ni vunikau qo.5 Ni dou gole mai va qo vua na nomudou tamata, meu vakarautaka mada ga mai e dua na tikinimadrai me vakacegui kemudou.* Oti mo dou qai lako.” Eratou kaya sara: “Sa vinaka. Mo vakayacora na ka o tukuna.”6 Mani vakusakusa ina valelaca vei Sera o Eparama, e kaya: “Totolo! Kauta mai e tolu na ivakarau* falawa vinaka sara, balia qai bulia kina na madrai.”*7 E cici o Eparama ina qelenimanumanu qai digia mai e dua na luvenibulumakau tagane, e vinaka e malumu tale ga na lewena. E solia sara vua na dauveiqaravi me vakarautaka vakatotolo.8 E qai kauta na bata, na sucu, kei na lewe ni luvenibulumakau tagane a vakarautaka mai, qai biuta na kakana e matadratou. E tucake tu ga e yasadratou ni ratou kana toka ena ruku ni vunikau.+9 Eratou kaya vua: “I vei na watimu o Sera?”+ E sauma: “E tu qo ena valelaca.”10 E kaya tale e dua vei ratou: “Au na lesu dina mai vei iko ena gauna vata qo ena yabaki mai qo, raica! o Sera na watimu ena dua na luvena tagane.”+ A vakarorogo tiko o Sera ena icurucuru ni valelaca, a vakanadaku tu kina na turaga oya.11 Erau sa qase o Eparama kei Sera, ni sa dede sara nodrau yabaki.+ Sa sivi na nona gauna ni vakaluveni o Sera.+12 E mani dredre lo o Sera, e kaya: “Au sa qase sara, sa qase tale ga o noqu turaga, au na marautaka dina qo?”+13 E qai kaya vei Eparama o Jiova: “Na cava e dredre kina o Sera qai kaya, ‘Au na vakasucu dina, niu sa qase tu?’14 E dua na ka e dredre vei Jiova?+ Au na lesu mai vei iko ena gauna vata qo ena yabaki mai qo, sa na dua kina na luvei Sera tagane.”15 Ia e cakitaka o Sera, e kaya, “Au sega ni dredre!” ni a rere o koya. E qai tukuna na Kalou: “Io! O dredre dina.”16 Ni ratou tucake na turaga me ratou biubiu, eratou qai rai sobu vaka i Sotoma,+ e tomani ratou tiko o Eparama me lai talaci ratou.17 E kaya o Jiova: “Meu vunitaka vei Eparama na ka au na cakava?+18 Me cava tale, ena matanitu levu qai qaqa o Eparama, ena vukuna+ era na vakalougatataki* kina na matanitu kece e vuravura.19 Niu sa mai kilai koya, au kila ni na vakaroti ira na luvena kei ira kece na nona kawa mera muria na sala i Jiova mera cakadodonu ra qai lewadodonu,+ me vakayacora kina vei Eparama o Jiova na ka sa yalataka vua.”20 E mani kaya o Jiova: “Sa levu dina+ na domo ni tagi me baleti Sotoma kei Komora, qai rui sivia na nodra ivalavala ca.+21 Au na lako sobu meu lai raica ke dina na tagi au sa mai rogoca kei na ka e yaco tiko, ia ke sega, au via kila sara ga.”+22 Erau mani biubiu mai kea na turaga me rau gole vaka i Sotoma, ia o Jiova+ e tu vata ga kei Eparama.23 E toso voleka yani o Eparama qai kaya: “Oni na taviraki ira laivi dina na tamata yalododonu kei na daucaka ca?+24 Kaya mada ke ra tiko ena lomanikoro e 50 na tamata yalododonu. Oni na taviraki ira laivi ga, moni qai sega ni vosota na vanua qori ena vukudra na le 50 na yalododonu era tiko kina?25 Ena sega sara ni votu mai na nomuni vakasama moni vakamatea na tamata yalododonu kei na daucaka ca, me tautauvata kina na ka e yaco vua na tamata yalododonu kei na daucaka ca!+ Ena sega sara ni votu mai na nomuni vakasama qori.+ Vakacava ena sega ni cakava na ka e dodonu na Turaganilewa ni vuravura taucoko?”+26 E qai kaya o Jiova: “Keu kunea e Sotoma e 50 mada ga na tamata yalododonu ena koro, ena vukudra au na vosota kina na vanua kece.”27 E kaya tale o Eparama: “Yalovinaka sara, o yau qo na kuvunisoso kei na dravusa, ia au se baci doudou meu vosa tale yani vei kemuni Jiova.28 Kaya mada ke yali e le lima mai na 50 na tamata yalododonu qori. Oni na vakarusa ga na koro taucoko ena vukudratou na le lima?” E sauma o koya: “Au na sega ni vakarusa keu kunea mada ga kina e 45.”+29 Ia e baci vosa tale vua qai kaya: “Kaya mada ke kune kina e le 40.” E sauma o koya: “Au na sega ni cakava ena vukudra na le 40.”30 Ia e kaya tale: “Yalovinaka Jiova, moni kua mada ga ni cudru+ ia moni vakatara meu vosa tiko ga: Kaya mada ke kune e kea e le 30 wale ga.” E sauma o koya: “Au na sega ni cakava keu kunea e kea e le 30.”31 E kaya tale o Eparama: “Yalovinaka, au se baci doudou meu vosa vei kemuni Jiova: Kaya mada ke kune kina e le 20 wale ga.” E sauma o koya: “Au na sega ni vakarusa ena vukudra na le 20.”32 Kena itinitini e qai kaya: “Yalovinaka Jiova, moni kua mada ga ni cudru ia moni vakatara meu vosa tale vakadua: Kaya mada ke ratou kune e kea e le tini wale ga.” E sauma o koya: “Au na sega ni vakarusa ena vukudratou na le tini.”33 E qai lako yani o Jiova ni sa vosa oti vei Eparama, e suka+ tale ga o Eparama ina nona itikotiko.
fij_Latn